Source: https://ispis.sk/judikatura/KSKE/5CoE26/2012
Timestamp: 2020-04-07 01:22:54+00:00
Document Index: 6991493

Matched Legal Cases: ['§ 103', '§ 251', '§ 168', '§ 209', '§ 209', '§ 209', '§ 3', 'súd ', 'súd ', 'Súd ', '§ 251', '§ 168', 'súd ', '§ 209', 'súd ', '§ 209', '§ 209', 'súd ', 'súd ']

KSKE 5 CoE 26/2012 - iSpis
iSpis Judikatúra – KSKE 5 CoE 26/2012
KS v Košiciach, dátum 29.04.2012, sp.zn. KSKE 5 CoE 26/2012
§ 103 OSP
§ 251 ods. 4 OSP § 168 ods. 2 OSP § 209 ods. 1 OSP § 209a ods. 1 OSP § 209 ods. 1 zákona č. 757/2004 § 3 ods. 9 zákona č. 757/2004
Súd: Krajský súd Košice Spisová značka: 5CoE/26/2012 Identifikačné číslo súdneho spisu: 7611217921 Dátum vydania rozhodnutia: 30. 04. 2012 Meno a priezvisko sudcu, VSÚ: JUDr. Andrej Šalata ECLI: ECLI:SK:KSKE:2012:7611217921.1
Uznesenie Krajský súd v Košiciach vo veci oprávneného O. R. A..P..U.., K., I. XX/C, T.: XX XXX XXX, proti povinnému P. O., O. XXX, o vykonanie exekúcie pre 800,97 € istiny s prísl., o odvolaní oprávneného proti uzneseniu 13Er/778/2011-13 z 28.11.2011 Okresného súdu Spišská nová Ves
V r a c i a vec súdu prvého stupňa.
Súd prvého stupňa (ďalej len súd) uznesením žiadosť súdneho exekútora B.. P. V., Exekútorský úrad Michalovce, M., Ľ. Š. XX, T.: XX XXX XXX (ďalej len exekútor) o udelenie poverenia na vykonanie exekúcie zamietol.
Uznesenie napadol včas podaným odvolaním oprávnený, na základe čoho bola vec predložená odvolaciemu súdu.
Pre predloženie veci na odvolacie konanie nie sú zatiaľ splnené podmienky.
Podľa § 251 ods.4 O. s. p. na exekučné konanie podľa osobitného predpisu sa použijú ustanovenia predchádzajúcich častí, ak tento osobitný predpis neustanovuje inak. Rozhoduje sa však vždy uznesením.
Poznámka č.31 k tomuto ust. odkazuje na zák.č.233/95 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.
Podľa § 168 ods.2 O. s. p. uznesenie súd doručí účastníkom o. i., ak je proti nemu odvolanie.
Úpravou z 28.11.2011 (č.l.18) bolo nariadené doručiť napadnuté uznesenie, proti ktorému je odvolanie, iba oprávnenému a exekútorovi.
Podľa § 209 ods.1 druhá veta O. s. p. ak sa aj napriek výzve súdu odvolanie nedoplní alebo ak ide o oneskorené odvolanie alebo podané tým, kto naň nie je oprávnený, predloží súd prvého stupňa odvolanie na rozhodnutie odvolaciemu súdu.
Podľa § 209a ods.1 O. s. p. ak nejde o prípad uvedený v § 209 ods.1 druhej vete, doručí súd prvého stupňa bezodkladne odvolanie ostatným účastníkom, a ak odvolanie smeruje proti rozhodnutiu vo veci samej, vyzve účastníkov, aby sa k odvolaniu vyjadrili.
Podľa ods.2 cit. ust. len čo všetkým účastníkom uplynie lehota na podanie odvolania a vyjadrenia k odvolaniu, predloží súd vec bez zbytočného odkladu odvolaciemu súdu.
Zo spisu možno zistiť, že ani odvolanie (č.l.19-34) zo 4.1.2012, podané oprávneným, nebolo povinnému doručené.
Povinnosťou súdu bude preto napadnuté uznesenie, ako aj odvolanie podané oprávneným, doručiť i povinnému (ak sa povinný k odvolaniu vyjadrí, bude potrebné jeho vyjadrenie doručiť oprávnenému) a po pripojení dokladu o doručení a po uplynutí lehoty na odvolanie proti uzneseniu, vec opätovne predložiť Krajskému súdu v Košiciach.